CELEX: 32015D1224(01)
Language: sk
Date: 2015-12-14 00:00:00
Title: Rozhodnutie Predsedníctva Európskeho parlamentu zo 14. decembra 2015, ktorým sa menia vykonávacie pravidlá k štatútu poslancov Európskeho parlamentu

24.12.2015   
            
            
               SK
            
            
               Úradný vestník Európskej únie
            
            
               C 435/6
            
         ROZHODNUTIE PREDSEDNÍCTVA EURÓPSKEHO PARLAMENTU
   zo 14. decembra 2015,
   ktorým sa menia vykonávacie pravidlá k štatútu poslancov Európskeho parlamentu
   (2015/C 435/03)
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o fungovaní Európskej únie, a najmä na jej článok 223 ods. 2,
   so zreteľom na štatút poslancov Európskeho parlamentu (1),
   so zreteľom na články 10 a 25 rokovacieho poriadku,
   keďže:
   
               (1)
            
            
               Podľa článku 69 ods. 2 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) sa maximálna výška úhrady výdavkov na asistentskú výpomoc vynaložených na asistentov podľa článku 33 ods. 4 uvedených pravidiel podľa potreby každoročne valorizuje na základe údajov získaných v súlade s článkom 65 Služobného poriadku úradníkov Európskej únie stanoveného nariadením Rady (EHS, Euratom, ESUO) č. 259/68 (3).
            
         
               (2)
            
            
               Komisia v tejto súvislosti stanovila koeficient úprav pre rok 2015 vo výške 2,4 %. Preto by maximálna výška mesačnej úhrady výdavkov na asistentskú výpomoc mala byť zvýšená na sumu 21 892 EUR s účinnosťou od 1 júla 2015. Táto suma by sa na základe rozhodnutia Predsedníctva z 26. októbra 2015 (4) mala s účinnosťou od 1. januára 2016 zvýšiť na 23 392 EUR,
            
         PRIJALO TOTO ROZHODNUTIE:
   Článok 1
   V článku 33 vykonávacích pravidiel sa odsek 4 nahrádza takto:
   
      „4.   Maximálna výška úhrady výdavkov na všetkých asistentov uvedených v článku 34 predstavuje mesačne sumu 21 892 EUR na obdobie od 1. júla 2015 do 31. decembra 2015. Táto suma sa s účinnosťou od 1. januára 2016 stanovuje na 23 392 EUR.“.
   
   Článok 2
   1.   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   2.   Toto rozhodnutie sa uplatňuje od 1. júla 2015.
   
      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).
   
      (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).
   
      (3)  Ú. v. ES L 56, 4.3.1968, s. 1.
   
      (4)  Rozhodnutie Predsedníctva Európskeho parlamentu z 26. októbra 2015, ktorým sa menia vykonávacie pravidlá k štatútu poslancov Európskeho parlamentu (Ú. v. EÚ C 397, 28.11.2015, s. 2).